കോഒാപ്പറേറ്റീവ് സൊസൈറ്റി ഉദ്ഘാടനം ചെയ്തു നെടുമങ്ങാട്: പുങ്കുമ്മൂട് റസിഡന്സ് വെല്ഫെയര് കോഒാപ്പറേറ്റീവ് സൊസൈറ്റിയുടെ പ്രവര്ത്തനോദ്ഘാടനം വട്ടപ്പാറ പള്ളിവിളയില് അടൂര് പ്രകാശ് എംപി നിര്വഹിച്ചു. ആദ്യ നിക്ഷേപം സഹകരണ ജനാധിപത്യ വേദി ചെയര്മാന് കരകുളം കൃഷ്ണ പിള്ള ഏറ്റുവാങ്ങി. സംഘം പ്രസിഡന്റ് കല്ലയം സുകു അധ്യക്ഷതവഹിച്ചു. യോഗത്തില് ആനാട് ജയന് , നെട്ടിറച്ചിറ ജയന് , വട്ടപ്പാറ ചന്ദ്രന് , അഡ്വ. എസ്. അരുണ് കുമാര് , പ്രഫ.കെ.എ.ഹാഷിം , എസ്എഫ്എസ്എ തങ്ങള് , വട്ടപ്പാറ ബാബുരാജ് , മരുതൂര് വിജയന് , കരകുളം സുകുമാരന് , പുങ്കുമ്മൂട് അജി, കാരമൂട് രാമചന്ദ്രന് , ബഥേല് സാംജി, കായ്പാടി നൗഷാദ്, ആര്.ആര്. ഷമീന തുടങ്ങിയവര് പങ്കെടുത്തു.സ്നേഹവീടിന്റെ താക്കോല് കൈമാറിവെഞ്ഞാറമൂട്: നഗരൂര് സര്വീസ് സഹകരണ ബാങ്ക് സഹകാരി കൂട്ടമായും, ആറ്റിങ്ങല് കെയറും സുമനസുകളും ചേര്ന്ന് നഗരൂരിലെ ലിസിയ്ക്കും കുടുംബത്തിനും നിര്മിച്ച് നല്കിയ സ്നേഹവീടിന്റെ താക്കോല് കെപിസിസി പ്രസിഡന്റ് കെ.സുധാകരന് എംപി കൈമാറി.അടൂര് പ്രകാശ് എംപി അധ്യക്ഷതവഹിച്ച യോഗത്തില് ഡിസിസി പ്രസിഡന്റ് പാലോട് രവി,നഗരൂര് സര്വീസ് സഹകരണ ബാങ്ക് പ്രസിഡന്റ് എ.ഇബ്രാഹിം കുട്ടി,എ.ഷിഹാബുദ്ദീന്, ബി.രത്നാകരന്പിള്ള എന്നിവര് പ്രസംഗിച്ചു. നഗരൂര് സര്വീസ് സഹകരണ ബാങ്കിന്റെ പ്രസിഡന്റായി 51 വര്ഷത്തെ പ്രവര്ത്തനം പൂര്ത്തിയാക്കുകയും, ബാങ്കിനെ വളര്ച്ചയുടെ പാതയില് എത്തിക്കുകയും ചെയ്ത എ.ഇബ്രാഹിം കുട്ടിയ്ക്ക് ആദരമര്പ്പിക്കുന്ന പരിപാടിക്കും ചടങ്ങില് തുടക്കമായി.ഒക്ടോബര് 22 വരെ നടക്കുന്ന വിവിധ പരിപാടികളില് രാഷ്ട്രീയ സാമൂഹ്യ മേഖയിലെ നിരവധി പേര് പങ്കെടുക്കും.